
ด้วยกระทรวงการพัฒนาสังคมและความมั่นคงของมนุษย์ได้ดำเนินการเพื่อสนับสนุนยุทธศาสตร์ชาติ ด้านสังคม ตามนโยบายของรัฐบาล ในโครงการพัฒนาและขับเคลื่อนระบบสวัสดิการและการคุ้มครอง      ทางสังคม ประกอบด้วย ๑๐ กิจกรรมย่อย และกิจกรรมย่อยที่ ๓ คือ โครงการคนไทยใจอาสา ปี ๒๕๕๕           ซึ่งมีวัตถุประสงค์เพื่อกระตุ้นเตือน สร้างจิตสำนึกของเด็กและเยาวชน ประชาชนและภาคประชาสังคม ตลอดจนภาคี     ทุกภาคส่วนให้มีความตื่นตัว ตระหนักถึงความจำเป็นในการขับเคลื่อน “คนไทยใจอาสาทั้งแผ่นดิน” เกิดเวทีแลกเปลี่ยนเรียนรู้ทุกระดับอย่างต่อเนื่อง มีการขยายตำบล/จังหวัดต้นแบบ สู่ตำบล/จังหวัดอื่น และเพื่อเป็นการเฉลิมฉลองในวโรกาส       มหามงคลพระบาทสมเด็จพระเจ้าอยู่หัวทรงเจริญพระชนมพรรษา ๘๔ พรรษา 



ดังนั้นเพื่อให้การดำเนินงานโครงการคนไทยใจอาสา ปี ๒๕๕๕ บรรลุตามวัตถุประสงค์ และมีประสิทธิภาพ กระทรวงการพัฒนาสังคมและความมั่นคงของมนุษย์ โดยสำนักมาตรฐานการพัฒนาสังคมและ ความมั่นคงของมนุษย์ (สมพ.) จึงได้จัดทำ “คู่มือการปฏิบัติงานโครงการคนไทยใจอาสา : ชุดที่ ๒ ตัวอย่างเอกสารประกอบการปฏิบัติงาน” เพื่อมุ่งอำนวยความสะดวกแก่ผู้ปฏิบัติงานโครงการคนไทยใจอาสา โดยจัดทำตัวอย่างเอกสารที่แต่ละหน่วยงานสามารถพิจารณาจัดทำขึ้นในแต่ละขั้นตอน หรือ     ตามกระบวนงานในคู่มือชุดที่ ๑ โดยแต่ละหน่วยงานสามารถนำไปประยุกต์ใช้ได้ตามความเหมาะสม 

